A személyes gondoskodást nyújtó szociális és gyermekjóléti ellátások térítési díjáról szóló rendelet módosításáról szóló rendelet-tervezet általános indokolása:



Kiskőrös Város Önkormányzata az Eatrend Kft-vel ( 2730 Albertirsa, Pesti út 65.) 2025. augusztus 4. napján kötött koncessziós szerződés ( a továbbiakban: koncessziós szerződés) alapján biztosítja a gyermekek védelméről és a gyámügyi igazgatásról szóló 1997. évi XXXI. törvény 21/A. § (3)  bekezdés a) pontja alapján a bölcsődei és óvodai ellátásban részesülő gyermekek és a tanulók számára az óvodai nevelési napokon, valamint az iskolai tanítási napokon az Önkormányzat által fenntartott bölcsődében, óvodában és a közigazgatási területén a tankerületi központ,  illetve a szakképzési centrum részeként működő nevelési-oktatási intézményben, illetve szakképző intézményben a gyermekétkeztetést.

A koncessziós szerződés VII./4. pontja alapján az Eatrend Kft. az egységárak változtatására vonatkozóan javaslatot tett a Központi Statisztikai Hivatal által közzétett munkahelyi- és diákétkeztetés tárgyévet megelőző évre vonatkozó fogyasztóiár-indexében kimutatott 7,5 %-os árváltozás mértékében. Az egységárváltozást adott év szeptember 1. napjától lehet alkalmazni.

Ennek megfelelően módosítani kell a gyermekétkeztetés intézményi térítési díjait.



A rendelet-tervezet részletes indokolása:



Az 1. §-hoz

Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015.(III.25) önkormányzati rendelet melléklete helyébe a rendelet-tervezet 1. melléklete lép az intézményi térítési díjak változása miatt. 


A 2. §-hoz

A hatályba léptető rendelkezést tartalmazza ez a szakasz.

